Tom Kibble

Sir Thomas Walter Bannerman Kibble Satu atau lebih ayat sebelumnya memasukkan teks daripada laman web royalsociety.org di mana:  ( ; 23 Disember 1932 – 2 Jun 2016), ialah seorang ahli fizik teori British, penyiasat penyelidikan kanan di Makmal Blackett, dan Profesor Emeritus Teori Fizik di Imperial College London. Tumpuan penyelidikannya berkaitan teori medan kuantum, terutamanya perantaraan fizik zarah tenaga tinggi dan kosmologi. Dia terkenal sebagai salah seorang pelopor mekanisme Higgs, dan untuk penyelidikannya mengenai kecacatan topologi. Sejak 1950-an dia mengambil peduli tentang perlumbaan senjata nuklear dan sejak 1970 memainkan peranan utama dalam mempromosikan tanggungjawab sosial seseorang saintis itu.

 Kehidupan awal dan pendidikan 
Kibble dilahirkan di Madras, di bawah Kepimpinan Madras Raj British, pada 23 Disember 1932. Dia anak ahli statistik Walter F. Kibble, dan cucu William Bannerman, seorang pegawai di Perkhidmatan Perubatan India, dan pengarang Helen Bannerman. Bapanya profesor matematik di Madras Christian College, dan semasa membesar, Kibble selalu bermain di perkarangan kolej tersebut dan menyelesaikan teka-teki matematik yang diberikan oleh bapanya. Dia menerima pendidikan di Doveton Corrie School, Madras dan kemudian di Edinburgh, Scotland, di Melville College dan Universiti Edinburgh. Dia memperolehi  BSc (1955), MA (1956) dan PhD (1958) daripada Universiti Edinburgh.

 Kerjaya 
Kibble mengkaji mekanisme pecahan simetri, peralihan fasa, dan kecacatan topologi (ekakutub, tetali kosmik atau dinding domain) yang dapat dibentuk.

Dia paling dikenali di atas penemuan mekanisme Higgs dan boson Higgs bersama Gerald Guralnik dan C. R. Hagen . Sempena sambutan ulangtahun ke-50 Physical Review Letters (PRL), jurnal ini mengiktiraf makalah penemuan ini sebagai salah satu makalah penting dalam sejarah PRL. Untuk penemuan ini, Kibble dianugerahkan Hadiah J.J. Sakurai untuk Fizik Zarah Teori di bawah Persatuan Fizikal Amerika. Walaupun Guralnik, Hagen, dan Kibble dianggap oleh ramai orang, telah menulis makalah awal paling lengkap berkenaan teori Higgs, namun kontroversinya mereka tidak dianugerahkan Hadiah Nobel Fizik 2013.APS News - 2013 Nobel Prize in Physics and Landmark Papers in PRL History(8 Oktober 2013)"Nobel committee’s 'Rule of Three’ means some Higgs boson scientists were left out." Washington Post (8 Oktober 2013)"The 2013 Nobel prizes. Higgs’s bosons." Economist (12 Oktober 2013)"Why are some scientists unhappy with the Nobel prizes?" Economist (9 Oktober 2013)"House of dreams. Scientists race to explain why the Higgs boson matters." Economist (Mac 3, 2012) Pada 2014, Penerima Hadiah Nobel Peter Higgs menyatakan kekecewaannya ke atas pengguguran Kibble daripada berkongsi Hadiah Nobel tersebut bersama François Englert dan dirinya sendiri.

Kibble mempelopori kajian berkaitan generasi kecacatan topologi di alam semesta awal. Mekanisme lazim bagi pembentukan kecacatan merentasi peralihan fasa tertib kedua dikenali sebagai mekanisme Kibble-Zurek. Makalahnya mengenai tetali kosmik memperkenalkan fenomena tersebut ke dalam kosmologi moden.

Dia adalah salah seorang daripada dua orang ketua bersama bagi sebuah program penyelidikan antara disiplin yang mengkaji Kosmologi serta dibiayai oleh Yayasan Sains Eropah (ESF) di Makmal (COSLAB), berlangsungan dari 2001 hingga 2005. Dia pernah memegang jawatan penyelaras Jaringan ESF dalam kajian mengenai Kecacatan Topologi dalam Fizik Zarah, Jirim Termeluwap & Kosmologi (TOPDEF).

 Penghargaan dan penghormatan 
Kibble terpilih sebagai seorang Felo di Royal Society (FRS) 1980, di Institut Fizik (1991), dan di Imperial College London (2009). Dia juga adalah ahli Persatuan Fizikal Amerika (1958), Persatuan Fizikal Eropah (1975) dan Academia Europaea (2000). Pada 2008, Kibble dinobatkan sebagai Outstanding Referee oleh Persatuan Fizikal Amerika.

Selain dianugerahkan Hadiah Sakurai, Kibble juga dianugerahkan Pingat Hughes (1981) dari Royal Society, Pingat Rutherford (1984) dan Pingat Guthrie (1993) dari Institut Fizik, Pingat Dirac (2013), Pingat Albert Einstein (2014) dan Pingat Diraja Royal Society Edinburgh (2014). Dia dianugerahkan gelaran CBE pada Hari Penghormatan Keputeraan Ratu 1998 dan dikurniakan anugerah kesatriaan ketika di Majlis Penghormatan Keputeraan Ratu 2014 atas sumbangannya kepada fizik.

Selepas kematiannya, Kibble dianugerahi Pingat Isaac Newton oleh Institut Fizik atas komitmen sepanjang hayatnya yang luar biasa terhadap fizik.

 Penerbitan 
Pada 1966 Kibble menulis, bersama Frank H. Berkshire, sebuah buku teks, Mekanik Klasik,Kibble T W B and Berkshire F H (1966) Classical Mechanics. McGraw-Hill, London. yang pada 2016 masih lagi dicetak dan kini berada pada edisi yang ke-5.Kibble, T W B and Berkshire, F H (2004) Classical Mechanics. McGraw-Hill, London.

 Kehidupan peribadi dan peranan sukarela 
Kibble mengahwini Anne Allan pada 1957 dan kekal bersama sehingga kematian isterinya pada 2005. Kibble mempunyai tiga orang anak.

Pada 1950-an dan 1960-an, Kibble mengambil peduli tentang perlumbaan senjata nuklearSGR Sponsors dan sejak 1970 dia memainkan peranan utama dalam beberapa organisasi yang mempromosikan tanggungjawab sosial para saintis. Dalam tempoh 1970-1977, dia menjadi ahli jawatankuasa kebangsaan, kemudian bendahari, dan kemudian ketua bagi Persatuan Tanggungjawab Sosial dalam Sains Inggeris; sejak 1976 dia adalah pemegang amanah Science and Society Trust; dari 1981 hingga 1991 dia adalah ahli jawatankuasa penyelaras kebangsaan, kemudian timbalan ketua, dan kemudian ketua bagi kumpulan Saintis menentang Senjata Nuklear; dia menaja kumpulan Saintis untuk Tanggungjawab Global; dan sejak 1988 dia menjadi ketua, dan kemudian pemegang amanah, bagi Martin Ryle Trust. Dia adalah ketua jawatankuasa penganjur Kongres Saintis Antarabangsa Kedua, yang diadakan di Imperial College pada 1988, dan merupakan pengarang bersama prosiding kongres tersebut.Hassard, John; Kibble; Tom and Lewis, Patricia; (eds) (1989) Ways Out of the Arms Race: from the nuclear threat to mutual security. World Scientific, Singapore.

Setelah bersara, Kibble mengetuai cawangan Richmond Persatuan Ramblers.

Dia meninggal di London pada 2 Jun 2016, berusia 83 tahun.

 Rujukan 

Kategori:Kelahiran 1932
Kategori:Kematian 2016
Kategori:Ahli fizik
Kategori:Ahli fizik teori
Kategori:Ahli fizik Inggeris